Abdullah Wafy

thumb
Abdallah Wafy,( shekarar 1955 - 16 ga watan Disambar shekarar  2020)https://www.yeclo.com/deces-abdallah-wafy-ambassadeur-du-niger-aux-etats-unis/ ma'aikacin gwamnati ne kuma jami'in diflomasiyya. Ya taɓa zama mataimakin babban magatakardar MDD a Jamhuriyar Demokraɗiyyar Kongo na tawagar wanzar da zaman lafiya ta MDD a Jamhuriyar Demokraɗiyyar Kongo (MONUSCO), daga shekarar 2013 zuwa shekarar 2015. Ya kasance mai kula da sashin shari'a. Sakatare-Janar na Majalisar Ɗinkin Duniya Ban Ki-moon ne ya naɗa shi kan wannan muƙamin a ranar 26 ga watan Yunin shekarar 2013.https://www.un.org/News/Press/docs/2013/sga1420.doc.htm Ya gaji Leila Zerrougui daga Aljeriya kuma David Gressly ya gaje shi a shekarar 2015.
A lokacin mutuwarsa, ya kasance jakada a Amurka.https://ne.usembassy.gov/statement-on-the-passing-of-nigers-ambassador-to-the-united-states/ 

 Tarihin Rayuwa 
Wafy ya samu digirin sa na biyu a fannin shari'a daga jami'ar du Bénin, Togo kuma ya kammala karatunsa a Ecole nationale supérieure de police a Faransa. Ya riƙe muƙamai da dama a gwamnatin Nijar, da suka haɗa da babban mai baiwa ministan harkokin cikin gida, kare lafiyar jama'a da raba gari shawara kan harkokin tsaro; Sufeto Janar na ƴan sanda; Mai Ba Shugaban Ƙasa Shawara Kan Tsaro; da Ambasada mai cikakken iko a Libya kuma wakilin dindindin na al'ummar yankin Sahel-Sahara a Tripoli.

Kafin wannan naɗin, Wafy ya kasance mataimakin wakilin musamman kan bin doka a cikin tawagar wanzar da zaman lafiya ta Majalisar Ɗinkin Duniya a Jamhuriyar Demokraɗiyyar Kongo (MONUSCO) tun daga watan Satumbar shekarar 2012. Shi ne kuma kwamishinan ƴan sanda na manufa. Ya kasance tare da aikin Majalisar Ɗinkin Duniya a Cote d'Ivoire (ONUCI) daga 2006 zuwa 2007, kuma ya kasance mataimakin shugaban ƴan sanda na tawagar wanzar da zaman lafiya ta Majalisar Ɗinkin Duniya a Jamhuriyar Demokraɗiyyar Kongo (MONUC) a cikin shekarar 2009.https://archive.ph/20130710025735/http://www.nigeriasun.com/index.php/sid/215463719/scat/8db1f72cde37faf3 

 Rayuwar Sirri 
Ya yi aure ya haifi ƴaƴa biyar.

 Manazarta 

Category:Mutuwan 2020
Category:Haifaffun 1955